stanford-oval/wikipedia huggingface dataset:
Fiji Airways

| Fiji Airways‎ |
| --- | --- |
 IATA: FJ  –  ICAO: FJI 
Kutsukoodi:  FIJI
Perustettu:  1951
Laivaston koko:  12
Solmukohdat:  Nadin kansainvälinen lentoasema
Kotipaikka:  Nadi, Fidži
Yhtiön sivut:  www.fijiairways.com
Air Pacificin Boeing 747-400
Fiji Airways (IATA: FJ, ICAO: FJI, kutsukoodi: FIJI) on fidžiläinen lentoyhtiö. Sen päälentokenttä on Nadissa, Viti Levun saarella sijaitseva Nadin kansainvälinen lentoasema.
Fiji Airways perustettiin vuonna 1951. Vuodesta 1958 yhtiö toimi nimellä Air Pacific, mutta vanha nimi päätettiin ottaa uudelleen käyttöön vuonna 2012. Yhtiö palveli vuonna 2004 yli 500 000 matkustajaa. Yhtiön omistavat Fidžin hallitus (51 %), Qantas (46,3 %) sekä Kiribatin, Tongan, Naurun ja Samoan hallitukset (1 %).
Kohteet

Apia (Samoa)
Auckland (Uusi-Seelanti)
Brisbane (Australia)
Christchurch (Uusi-Seelanti)
Honiara (Salomonsaaret)
Honolulu (Havaiji, Yhdysvallat)
Hongkong (Hongkong)
Kiritimati (Kiribati)
Los Angeles (Yhdysvallat)
Melbourne (Australia)
Nadi (Fidži)
Nukuʻalofa (Tonga)
Port Vila (Vanuatu)
Perth (Australia)
Suva (Fidži)
Sydney (Australia)
Tarawa (Kiribati)
Entiset kohteet:
Tokio (Japani)
Vancouver (Kanada)
Canberra (Australia)
Gold Coast (Australia)
Rarotonga (Cookinsaaret)
Wellington (Uusi-Seelanti)
Laivasto

Laivaston keski-ikä heinäkuussa 2022 on 5,8 vuotta.
| Konetyyppi | Lukumäärä | Tilauksia | Huomautuksia |
| --- | --- | --- | --- |
| Airbus A330-200 | 3 | — |  |
| Airbus A330-300 | 1 | — |  |
| Airbus A350-900 | 2 | — |  |
| Boeing 737-800 | 1 | — |  |
| Boeing 737 MAX 8 | 5 | — |  |
| Yhteensä | 12 | 0 |  |
Aiheesta muualla

Fiji Airwaysin viralliset sivut (englanniksi)
Fiji Airwaysin Airbus A330-200 laskeutumassa Hongkongin kansainväliselle lentoasemalle.
Fiji Airwaysin Airbus A350-900 Sydneyn kansainvälisellä lentoasemalla.
Fiji Airwaysin Boeing 737-800 lähdössä Sydneyn kansainväliseltä lentoasemalta.
Dubstyle

| Dubstyle |
| --- | --- |
Alkuperä:  hardstyle, dubstep
Alkuperämaa:   Alankomaat
Kehittymisen ajankohta:  2010-luvun alku
Tyypillisiä soittimia:  rumpukone, DAW, syntetisaattori, sekvensseri, sampleri, MC, puhesynteesi, tietokone
Dubstyle on elektronisen tanssimusiikin tyylilaji. Dubstyle on dubstepista ja hardstylestä koottu fuusiogenre, eli dubstepin ja hardstylen yhdistelmä. Dubstylellä on ominaista dubstepin matala rikkobiitti-tempo, mutta siinä on hardstylestä tuttu äänekäs "säröistetty" bassorumpu. Dubstylellä ei ole dubstepille olennaisia bass dropeja, vaan koostuu pääasiassa hardstylen voimakkaista melodioista. Dubstylen loivat Headhunterz, Brennan Heart, Noisecontrollers ja Williams Syndrome.
Dubstylen tuottajia

Levela
Decibel Stylerz
Eek-A-Mouse
Pavelow
DJen
Dominik Hrbatý

| Dominik Hrbatý |
| --- | --- |

Henkilötiedot
Syntynyt: 4. tammikuuta 1978 (ikä 46) Bratislava, Slovakia
Kansalaisuus:   Slovakia
Tennispelaaja
Pituus:  183  cm
Paino:  79 kg
Kätisyys:  oikeakätisyys, kahden käden rysty
Ammattilaisena:  1996–2014
Palkintorahat:  7 070 095 USD
Kaksinpeli
Voitot/tappiot:  359–318
Nelinpeli
Voitot/tappiot:  150–211
Aiheesta muualla
ITF
ATP
Dominik Hrbatý (s. 4. tammikuuta 1978 Bratislava) on slovakialainen tennisammattilainen. Oikeakätisen Hrbatýn lempinimi on Dominator. Hänet nimettiin ATP-kiertueen vuoden 1996 tulokkaaksi. Hrbatýa valmentaa Mojmir "Muro" Mihal.
Hrbatý on voittanut 6 kaksinpelin ATP-turnausta:
1999 - San Marinon ja Prahan turnaukset
2001 - Aucklandin turnaus
2004 - Adelaiden, Aucklandin ja Marseillen turnaukset
Hrbatýn korkein rankingsijoitus ATP:n kaksinpelilistalla on ollut 12., tämän hän saavutti 18. lokakuuta 2004. Nelinpelissä hän on ollut parhaimmillaan sijalla 14. Hän voitti Perthissä Australiassa vuosittain pelattavan Hopman Cupin yhdessä maannaisensa Daniela Hantuchován kanssa tammikuussa 2005. Palkintorahaa Hrbatý oli urallaan kerännyt vuoden 2009 kesäkuuhun mennessä 6,9 miljoonaa Yhdysvaltain dollaria. Slovakian vuoden tennispelaajaksi hänet on valittu neljä kertaa: 2000, 2001, 2002 ja 2004. Hrbatýa valmentaa Tibor Toth.
Aiheesta muualla

Dominik Hrbatý ATP:n sivuilla (englanniksi)
Dominik Hrbatý ITF:n sivuilla (englanniksi)
East Hampton (kunta New Yorkissa)

| East Hampton |
| --- | --- |


Valtio:  Yhdysvallat
Osavaltio:  New York
Piirikunta:  Suffolk
Pinta-ala:  
 – Kokonaispinta-ala:  1001,15 km²
 – Josta vettä:  808,65 km² 
Väkiluku (2020):  28 385
 – Väestötiheys:  28 as./km²
 
 https://www.ehamptonny.gov 
Infobox OKVirheellinen NIMI-arvo: 
East Hampton on kunta (town) Yhdysvalloissa New Yorkin osavaltiossa. Sen väkiluku oli 28 385 vuonna 2020. Kunta sijaitsee Suffolkin piirikunnan itäosassa, Atlantin rannalla.
Väestö

Vuonna 2020 East Hamptonin 28 385 asukkaasta valkoisia oli 68,3 %, mustia 2,9 %, mustia 1,7 %, alkuperäisasukkaita 0,7 % ja Tyynenmeren alkuperäisasukkaita 0,1 %. Asukkaista 15,5 % kuului johonkin muuhun rotuun ja 10,7 % asukkaista kuului kahteen tai useampaan rotuun. 26,5 % asukkaista oli hispaanoja tai latinoja. Asukkaista 27,2 % puhui kotonaan jotain muuta kieltä kuin englantia ja 21,4 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta East Hampton (kunta New Yorkissa) Wikimedia Commonsissa
Dubrovytsja

| Dubrovytsja (Дубровиця) |
| --- | --- |
 lippu:  vaakuna
 Dubrovytsja
 Koordinaatit: 51.5705°N, 26.5659°E 
Valtio:  Ukraina
Alue:  Rivnen alue
Piiri:  Sarnyn piiri
Historiallinen maininta:  1005
Kaupungiksi:  1940
Pinta-ala  ():  
 – Kokonaispinta-ala:  8,8 km²
Väkiluku (2022):  9 343
Infobox OKVirheellinen NIMI-arvo: 
Dubrovytsja (ukr. Дубровиця), vuoteen 1944 saakka Dombrovytsja (ukr. Домбровиця), on kaupunki Ukrainan luoteisosassa, Rivnen alueen Sarnyn piirissä. Dubrovytsja sijaitsee Dneprin vesistöön kuuluvan Pripetin sivuhaaran Horynjoen varrella, 126 kilometriä aluekeskus Rivnestä pohjoiseen-pohjoiskoilliseen. Valko-Venäjän raja sijaitsee noin 30 kilometriä pohjoiseen kansallista maantietä N25 (ukr. Н25) seuraten.
Tammikuun keskilämpötila on -5 °C, heinäkuun +18 °C. Keskimääräinen vuosisademäärä 620 millimetriä.
Ukrainan tilastokeskus arvioi Dubrovytsjan väkiluvuksi 9 343 asukasta (2022). Väestönlaskennan 2001 aikaan asukkaita oli 9 644, joista suuri enemmistö oli etnisesti ukrainalaisia. Vuoden 1989 väestönlaskennassa kirjattiin   asukasta.
Paikkakunta mainitaan 1005, kaupungin aseman se sai vuonna 1940.
Ukrainan vuonna 2020 laatiman aluejaon mukaan kaupunki on osa Sarnyn piiriä. Tätä ennen se oli vuodesta 1939 lähtien Dubrovytsjan piirin keskus.
Johannes Kastajan kirkko Deražnjassa.
Kirkko Deražnjassa (1861).
Pyhän Mykolain (Nikolain) kirkko (1872).
Aiheesta muualla

Kuvia tai muita tiedostoja aiheesta Dubrovytsja Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: uk:Дубровиця
Käännös suomeksi
Eduard Trippel

| Mitalit | Mitalit | Mitalit |  |
| --- | --- | --- | --- |
|  Eduard Trippel vuonna 2019. |  Eduard Trippel vuonna 2019. |  Eduard Trippel vuonna 2019. |  |
Maa:  Saksa
Miesten judo
|  Olympialaiset  |  Olympialaiset  |  Olympialaiset  |  |
|  Hopeaa | Tokio 2020 | 90 kg |  |
|  Pronssia | Tokio 2020 | sekajoukkue |  |
| MM-kilpailut  | MM-kilpailut  | MM-kilpailut  |  |
|  Pronssia | Taškent 2022 | sekajoukkue |  |
| EM-kilpailut  | EM-kilpailut  | EM-kilpailut  |  |
|  Kultaa | Jekaterinburg 2018 | sekajoukkue |  |
Eduard Trippel (s. 26. maaliskuuta 1997) on saksalainen judoka. Trippel kilpailee 90 kilogramman sarjassa.
Trippel saavutti alle 18-vuotiaiden EM-kilpailuissa pronssia 81 kg:n sarjassa 2014 ja alle 21-vuotiaiden EM-kilpailuissa joukkuehopeaa 2015. Nuorten MM-kilpailuissa hän sai 2017 pronssia sekä joukkuekilpailussa että alle 90 kg:n sarjassa.
Trippel kuului Saksan joukkueeseen, joka voitti sekajoukkuekilpailun Euroopan-mestaruuden Jekaterinburgissa 2018. Saman vuoden Bakun MM-kilpailuissa hän sijoittui 90-kiloisissa viidenneksi.
Trippel osallistui Tokion olympialaisiin 2020 sijoittuen hopealle henkilökohtaisessa kilpailussa ja prossille sekajoukkuekilpailussa. Taškentin MM-kilpailuissa 2022 hän saavutti niin ikään pronssia sekajoukkuekilpailussa.
Saksan mestaruuden Trippel on voittanut kolme kertaa. Hän on sijoittunut IJF World Tourin kilpailuissa kaksi kertaa toiseksi ja kuusi kertaa kolmanneksi.
Dmitri Samorukov

| Dmitri Samorukov> Henkilötiedot |
| --- | --- |
Syntynyt: 16. kesäkuuta 1999 (ikä 25) Volgograd, Venäjä
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  189 cm
Paino:  90 kg
Seura
Seura:  TsSKA Moskova
Sarja:  KHL
Pelinumero:  5
Pelaajaura
Pääsarjaura:  (–)
Aik. seurat:  Guelph Storm (OHL) Bakersfield Condors (AHL) Edmonton Oilers (NHL) St. Louis Blues (NHL) Springfield Thunderbirds (AHL) WBS Penguins (AHL)
NHL-varaus:  84. varaus, 2017 Edmonton Oilers
Dmitri Samorukov (ven. Дмитрий Саморуков; s. 16. kesäkuuta 1999 Volgograd, Venäjä) on venäläinen jääkiekkopuolustaja, joka pelaa KHL-joukkue TsSKA Moskovassa. Hänellä on tulokassopimus NHL-joukkue Edmonton Oilersin kanssa.
Ura > Seuraura

Samorukov syntyi Volgogradissa, jossa hänen perheensä asui isänsä Andrein jalkapallouran myötä. Samorukov vietti suurimman osan lapsuudestaan kuitenkin Moskovassa ja hän on TsSKA Moskovan kasvatti. Samorukov oli kaudella 2014–2015 tehoilla 5+17=22 seuran U16-junioreiden tehokkain puolustaja Igor Galyginin kanssa. Hän vahvisti kauden aikana myös Dinamo Moskovan junioreita lainalla Venäjän U16-juniorisarjan finaaleissa. Kaudella 2015–2016 Samorukov debytoi Venäjän nuorten sarja MHL:n Krasnaja Armija Moskovassa.
Kesällä 2016 OHL-joukkue Guelph Storm varasi Samorukovin koko CHL:n varaustilaisuuden toisena pelaajana edellään vain maanmies Klim Kostin. Hän siirtyi joukkueeseen kaudeksi 2016–2017. Samorukovin tulokaskausi toi 67 runkosarjaottelussa tehot 4+16=20.
Edmonton Oilers varasi Samurokovin kolmannella kierroksella 84. pelaajana NHL:n varaustilaisuudessa 2017. Hän teki jo saman vuoden syyskuussa seuran kanssa kolmivuotisen tulokassopimuksen. Samorukov jatkoi kaudella 2017–2018 Stormin OHL-joukkueessa, jossa hän teki runkosarjassa 34 tehopistettä. OHL-kauden päätteeksi, huhtikuussa 2018 Samorukov siirtyi amatööritry-out -sopimuksella AHL-joukkue Bakersfield Condorsin vahvuuteen. Hän pelasi siellä viisi runkosarjaottelua tehden kaksi syöttöpistettä. Kauden 2018–2019 Samorukov aloitti jälleen Stormissa.
Ura > Maajoukkueura

| Mitalit> Maa:   Venäjä.Miesten jääkiekko.Alle 20-v. MM-kilpailut  | Mitalit> Maa:   Venäjä.Miesten jääkiekko.Alle 20-v. MM-kilpailut  | Mitalit> Maa:   Venäjä.Miesten jääkiekko.Alle 20-v. MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Pronssia | Kanada 2019 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Venäjä 2017 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Pronssia | Bratislava 2016 | jääkiekko |  |
Samorukov pelasi alle 20-vuotiaiden MM-kilpailuissa vuosina 2018 ja 2019, joista jälkimmäisessä turnauksessa hän toimi Venäjän varakapteenina ja voitti pronssia.
Samorukov pelasi myös alle 18-vuotiaiden MM-kilpailuissa vuosina 2016 ja 2017, joista jälkimmäinen turnaus päättyi pronssiin. Hän sai paikan Venäjän joukkueesta vuoden 2016 turnaukseen, kun Venäjän jääkiekkoliitto hyllytti vähin äänin ennen kisoja koko MM-leirille osallistuneen ryhmänsä, josta yli puolet oli lähteiden mukaan jäänyt dopingtesteissä kiinni kielletyksi luokitellun meldoniumin käytöstä. Kisojen pääikäluokkaa eli vuonna 1998 syntyneitä edustaneen rungon tilalle liitto lähetti turnaukseen Venäjän alle 17-vuotiaiden maajoukkueen, jonka runko koostui vuonna 1999 syntyneistä. Joukkueessa pelasi myös kolme vuonna 1998 syntynyttä Pohjois-Amerikassa pelannutta kiekkoilijaa, jotka eivät olleet mukana dopingrikkomuksesta syytetyssä MM-leiriryhmässä. Samorukov jakoi tehoilla 1+4=5 Venäjän sisäisen pistepörssin voiton Jaroslav Aleksejevin kanssa ja sisäisen syöttöpörssin voiton Klim Kostinin kanssa.
Alle 18-vuotiaiden vuoden 2017 MM-kilpailuissa Samorukov toimi Venäjän varakapteenina. Hänet valittiin Ruotsia vastaan pelatun pronssiottelun päätteeksi joukkueensa ottelun parhaaksi pelaajaksi.
Samorukov pelasi myös alle 18-vuotiaiden Ivan Hlinkan muistoturnauksessa vuonna 2016, jolloin hän voitti pronssia. Samorukov pelasi myös World U-17 Hockey Challengessa vuonna 2015, jolloin hän voitti hopeaa.
Muuta

Samorukovin isä Andrei on entinen jalkapallomaalivahti, joka toimii nykyään TsSKA Moskovan maalivahtivalmentajana Venäjän jalkapalloliigassa.
Eduard Wirths

| Eduard Wirths |
| --- | --- |

Henkilötiedot
Syntynyt: 4. syyskuuta 1909  Geroldshausen, Baijeri, Saksa
Kuollut: 20. syyskuuta 1945 (36 vuotta)
Sotilashenkilö
Palvelusmaa(t):   Saksa
Palvelusvuodet:  1933–1945
Joukko-osasto:   Schutzstaffel
Eduard Wirths (4. syyskuuta 1909 – 20. syyskuuta 1945) oli saksalainen SS-päälääkäri (SS-Standortarzt) Auschwitzin keskitysleirillä syyskuusta 1942 tammikuuhun 1945. Wirths oli muodollisesti vastuussa Auschwitzin lääketieteellisissä osissa vuosina 1942–1945 työskennelleiden lähes 20 SS-lääkärin toiminnasta. Joukossa olivat Josef Mengele, Horst Schumann ja Carl Clauberg.
Wirths syntyi Geroldshausenissa Baijerissa katolilaiseen perheeseen. Wirths opiskeli Würzburgin yliopistossa 1930–1935. Hän liittyi Saksan kansallissosialistiseen työväenpuolueeseen sekä SA:han 1932 ja SS:ään 1934. Hän liittyi Waffen-SS:ään 1939 ja taisteli Norjassa ja itärintamalla, mutta joutui pois sotapalveluksesta saatuaan sydänkohtauksen 1942. Hän oli Dachaun keskitysleirillä koulutuksessa ja sen jälkeen SS-lääkärinä Neuengammen keskitysleirissä. Hänet ylennettiin Hauptsturmführeriksi (kapteeni) ja nimettiin päälääkäriksi Auschwitziin syyskuussa 1942. Hänen uskottiin voivan nujertaa lavantautiepidemian, joka tuolloin riehui leirissä. Leirillä hän osallistui vankien valitsemisiin kaasukammioihin. Eduard Wirths ylennettiin SS-Sturmbannführeriksi (majuri) syyskuussa 1944. Wirth määräsi leirillä pseudotieteellisiä tutkimuksia, jotka liittyivät esimerkiksi lavantaudin tutkimiseen tai gynekologiaan, ja aiheuttivat tutkimuskohteelle pahoja vammoja. Hän oli kiinnostunut myös naisten steriloinnista.
Sodan jälkeen Wirths joutui brittijoukkojen sotavangiksi. Häntä tuli tapaamaan brittiupseeri, joka puristi hänen kättään ja sanoi: ”Puristaneensa miehen kättä, joka oli tappanut neljä miljoonaa ihmistä.” Tämän jälkeen Wirths teki itsemurhan hirttäytymällä sellissään.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Eduard Wirths
Euro-päästöluokitukset

Bensiiniautojen typen oksidi- ja pienhiukkaspäästörajoitusten kehittyminen. Euro 5 -normiin saakka pienhiukkasten määrää ei ollut rajoitettu.
Dieselautojen typen oksidi- ja pienhiukkaspäästörajoitusten kehittyminen.
Euro-päästöluokituksilla säädetään EU:n tyyppihyväksyntädirektiivissä ajoneuvojen terveydelle haitallisten päästöjen enimmäisrajoista. Päästöjen enimmäisrajoja alennetaan asteittain noin viiden vuoden välein. Uusin Euro 6 -luokka sitoo moottoriajoneuvojen tyyppihyväksyntää 1. syyskuuta 2014 alkaen ja rekisteröinnin sekä myynnin osalta uusia henkilö- ja pakettiautoja 1. syyskuuta 2015 mennessä. Edellinen Euro 5 -luokka astui voimaan vuoden 2011 alussa myytyihin autoihin.
Euro-päästöluokitukset henkilöautoille (Luokka M1), g/km > Bensiini

| Päästöluokka | Käytössä alkaen | Häkä (CO) | Hiilivety (HC) | Typenoksidit (NOx) | HC+NOx | Hiukkaset (PM) |
| --- | --- | --- | --- | --- | --- | --- |
| EM1 | tammikuu 1989 | 2,72 (3,16) | - | - | 0,97 (1,13) | - |
| Euro 2 | tammikuu 1993 | 2,2 | - | - | 0,5 | - |
| Euro 3 | tammikuu 1997 | 2,30 | 0,20 | 0,15 | - | - |
| Euro 4 | tammikuu 2003 | 1,0 | 0,10 | 0,08 | - | - |
| Euro 5 | syyskuu 2009 | 1,0 | 0,10 | 0,06 | - | 0,005* |
| Euro 6 | syyskuu 2014 | 1,0 | 0,10 | 0,06 | - | 0,005* |

* Pätee vain suorasuihkutusmoottoreilla varustettuihin autoihin.
Euro-päästöluokitukset henkilöautoille (Luokka M1), g/km > Diesel

| Päästöluokka | Käytössä alkaen | Häkä (CO) | Hiilivety (HC) | Typenoksidit (NOx) | HC+NOx | Hiukkaset (PM) |
| --- | --- | --- | --- | --- | --- | --- |
| EM1 | tammikuu 1989 | 2,72 (3,16) | - | - | 0,97 (1,13) | 0,14 (0,18) |
| Euro 2, IDI | tammikuu 1993 | 1,0 | - | - | 0,7 | 0,08 |
| Euro 2, DI | tammikuu 1993 | 1,0 | - | - | 0,9 | 0,10 |
| Euro 3 | joulukuu 1997 | 0,64 | - | 0,50 | 0,56 | 0,05 |
| Euro 4 | tammikuu 2003 | 0,50 | - | 0,25 | 0,30 | 0,025 |
| Euro 5 | syyskuu 2009 | 0,50 | - | 0,18 | 0,23 | 0,005 |
| Euro 6 | syyskuu 2014 | 0,50 | - | 0,08 | 0,17 | 0,005 |
* Ennen Euro 5 -tasoa yli 2 500 kg:n henkilöautot on hyväksytty N1-I-luokan autoina
Euro-päästöluokitukset pakettiautoille ≤1 305 kg (Luokka N1-I), g/km > Bensiini

| Päästöluokka | Käytössä alkaen | Häkä (CO) | Hiilivety (HC) | Typenoksidit (NOx) | HC+NOx | Hiukkaset (PM) |
| --- | --- | --- | --- | --- | --- | --- |
| Euro 1 | lokakuu 1994 | 2,72 | - | - | 0,97 | - |
| Euro 2 | tammikuu 1998 | 2,20 | - | - | 0,50 | - |
| Euro 3 | tammikuu 2000 | 2,30 | 0,20 | 0,15 | - | - |
| Euro 4 | tammikuu 2005 | 1,00 | 0,10 | 0,08 | - | - |
| Euro 5 | syyskuu 2009 | 1,00 | 0,10 | 0,06 | - | 0,005* |
| Euro 6 | syyskuu 2014 | 1,00 | 0,10 | 0,06 | - | 0,005* |
* Pätee vain suorasuihkutusmoottoreilla varustettuihin autoihin.
Euro-päästöluokitukset pakettiautoille ≤1 305 kg (Luokka N1-I), g/km > Diesel

| Päästöluokka | Käytössä alkaen | Häkä (CO) | Hiilivety (HC) | Typenoksidit (NOx) | HC+NOx | Hiukkaset (PM) |
| --- | --- | --- | --- | --- | --- | --- |
| Euro 1 | lokakuu 1994 | 2,72 | - | - | 0,97 | 0,14 |
| Euro 2, IDI | tammikuu 1998 | 1,00 | - | - | 0,70 | 0,08 |
| Euro 2, DI | tammikuu 1998 | 1,00 | - | - | 0,90 | 0,10 |
| Euro 3 | tammikuu 2000 | 0,64 | - | 0,50 | 0,56 | 0,05 |
| Euro 4 | tammikuu 2005 | 0,50 | - | 0,25 | 0,30 | 0,025 |
| Euro 5 | syyskuu 2009 | 0,50 | - | 0,18 | 0,23 | 0,005 |
| Euro 6 | syyskuu 2014 | 0,50 | - | 0,08 | 0,17 | 0,005 |
Euro-päästöluokitukset pakettiautoille 1 305–1 760 kg (Luokka N1-II), g/km > Bensiini

| Päästöluokka | Käytössä alkaen | Häkä (CO) | Hiilivety (HC) | Typenoksidit (NOx) | HC+NOx | Hiukkaset (PM) |
| --- | --- | --- | --- | --- | --- | --- |
| Euro 1 | lokakuu 1994 | 5,17 | - | - | 1,40 | - |
| Euro 2 | tammikuu 1998 | 4,00 | - | - | 0,65 | - |
| Euro 3 | tammikuu 2001 | 4,17 | 0,25 | 0,180 | - | - |
| Euro 4 | tammikuu 2006 | 1,81 | 0,13 | 0,100 | - | - |
| Euro 5 | syyskuu 2010 | 1,81 | 0,13 | 0,075 | - | 0,005* |
| Euro 6 | syyskuu 2015 | 1,81 | 0,13 | 0,075 | - | 0,005* |
* Pätee vain suorasuihkutusmoottoreilla varustettuihin autoihin.
Euro-päästöluokitukset pakettiautoille 1 305–1 760 kg (Luokka N1-II), g/km > Diesel

| Päästöluokka | Käytössä alkaen | Häkä (CO) | Hiilivety (HC) | Typenoksidit (NOx) | HC+NOx | Hiukkaset (PM) |
| --- | --- | --- | --- | --- | --- | --- |
| Euro 1 | lokakuu 1994 | 5,17 | - | - | 1,40 | 0,19 |
| Euro 2, IDI | tammikuu 1998 | 1,25 | - | - | 1,00 | 0,12 |
| Euro 2, DI | tammikuu 1998 | 1,25 | - | - | 1,00 | 0,12 |
| Euro 3 | tammikuu 2001 | 0,80 | - | 0,650 | 0,720 | 0,07 |
| Euro 4 | tammikuu 2006 | 0,63 | - | 0,330 | 0,390 | 0,04 |
| Euro 5 | syyskuu 2010 | 0,63 | - | 0,235 | 0,295 | 0,005 |
| Euro 6 | syyskuu 2015 | 0,63 | - | 0,105 | 0,195 | 0,005 |
Euro-päästöluokitukset pakettiautoille >1 760–3 500 kg (Luokka N1-III), g/km > Bensiini

| Päästöluokka | Käytössä alkaen | Häkä (CO) | Hiilivety (HC) | Typenoksidit (NOx) | HC+NOx | Hiukkaset (PM) |
| --- | --- | --- | --- | --- | --- | --- |
| Euro 1 | lokakuu 1994 | 6,90 | - | - | 1,7 | - |
| Euro 2 | tammikuu 1998 | 5,00 | - | - | 0,8 | - |
| Euro 3 | tammikuu 2001 | 5,22 | 0,29 | 0,210 | - | - |
| Euro 4 | tammikuu 2006 | 2,27 | 0,16 | 0,110 | - | - |
| Euro 5 | syyskuu 2010 | 2,27 | 0,16 | 0,082 | - | 0,005* |
| Euro 6 | syyskuu 2015 | 2,27 | 0,16 | 0,082 | - | 0,005* |
* Pätee vain suorasuihkutusmoottoreilla varustettuihin autoihin.
Euro-päästöluokitukset pakettiautoille >1 760–3 500 kg (Luokka N1-III), g/km > Diesel

| Päästöluokka | Käytössä alkaen | Häkä (CO) | Hiilivety (HC) | Typenoksidit (NOx) | HC+NOx | Hiukkaset (PM) |
| --- | --- | --- | --- | --- | --- | --- |
| Euro 1 | Lokakuu 1994 | 6,90 | - | - | 4,90 | 0,25 |
| Euro 2, IDI | Tammikuu 1998 | 1,50 | - | - | 0,96 | 0,17 |
| Euro 2, DI | Tammikuu 1998 | 1,50 | - | - | 0,96 | 0,20 |
| Euro 3 | Tammikuu 2001 | 0,95 | - | 0,780 | 0,86 | 0,10 |
| Euro 4 | Tammikuu 2006 | 0,95 | - | 0,390 | 0,46 | 0,06 |
| Euro 5 | Syyskuu 2010 | 0,74 | - | 0,280 | 0,350 | 0,005 |
| Euro 6 | Syyskuu 2015 | 0,74 | - | 0,125 | 0,215 | 0,005 |
EURO-päästöluokitukset kuorma- ja linja-autoille (diesel), g/kWh (savutus: m-1)

| Päästöluokka | Päivämäärä | Testisykli | Häkä (CO) | Hiilivety (HC) | Typenoksidit (NOx) | Hiukkaset (PM) | Savutus |
| --- | --- | --- | --- | --- | --- | --- | --- |
| Euro I | 1992, < 85 kW |  ECE R-49 | 4,5 | 1,1 | 8,0 | 0,612 |  |
| Euro I | 1992, > 85 kW |  ECE R-49 | 4,5 | 1,1 | 8,0 | 0,36 |  |
| Euro II | Lokakuu 1996 |  ECE R-49 | 4,0 | 1,1 | 7,0 | 0,25 |  |
| Euro II | Lokakuu 1998 |  ECE R-49 | 4,0 | 1,1 | 7,0 | 0,15 |  |
| Euro III | Lokakuu 1999 (vain EEV) | ESC & ELR | 1,0 | 0,25 | 2,0 | 0,02 | 0,15 |
| Euro III | Lokakuu 2000 |  ESC & ELR | 2,1 | 0,66 | 5,0 | 0,10  0,13* | 0,8 |
| Euro IV | Lokakuu 2005 |  ESC & ELR | 1,5 | 0,46 | 3,5 | 0,02 | 0,5 |
| Euro V | Lokakuu 2008 |  ESC & ELR | 1,5 | 0,46 | 2,0 | 0,02 | 0,5 |
| Euro VI | 31. joulukuuta 2013 |  ESC & ELR | 1,5 | 0,13 | 0,4 | 0,01 |  |
* Moottorit joiden puristustilavuus on vähemmän  kuin 0,75 dm³ per sylinteri ja tehoalue on korkeammalla kuin 3 000 r/min.  EEV = ”Enhanced environmentally friendly vehicle”
EURO-päästöluokitukset N2-luokan kuorma-autoille, Uusi eurooppalainen ajosykli, (2000–)

| Päästöluokka | Käytössä | Häkä (CO) (g/kWh) | Hiilivety (HC) (g/kWh) | Typenoksidit (NOx) (g/kWh) | Hiukkaset (PM) (g/kWh) |
| --- | --- | --- | --- | --- | --- |
| Euro 0 | 1988–1992 | 12,30 | 15,8 | 2,60 | - |
| Euro I | 1992–1995 | 4,90 | 9,00 | 1,23 | 0,40 |
| Euro II | 1995–1999 | 4,00 | 7,00 | 1,10 | 0,15 |
| Euro III | 1999–2005 | 2,10 | 5,00 | 0,66 | 0,10 |
| Euro IV | 2005–2008 | 1,50 | 3,50 | 0,46 | 0,02 |
| Euro V | 2008–2012 | 1,50 | 2,00 | 0,46 | 0,02 |
| Euro VI |   |   |   |   |    |
EURO-päästöluokitukset vanhemman ECE R49 -syklin mukaan

| Päästöluokka | Käytössä | Häkä (CO) (g/kWh) | Hiilivety (HC) (g/kWh) | Typenoksidit (NOx) (g/kWh) | Hiukkaset (PM) (g/kWh) |
| --- | --- | --- | --- | --- | --- |
| Euro 0 | 1988–1992 | 11,20 | 14,40 | 2,40 | - |
| Euro I | 1992–1995 | 4,50 | 8,00 | 1,10 | 0,36 |
| Euro II | 1995–1999 | 4,00 | 7,00 | 1,10 | 0,15 |
Aiheesta muualla

Tiivistelmä EU-lainsäädännöstä: Kevyiden ajoneuvojen päästöjen vähentäminen
Edward Vickers

Edward Vickers (1804 Sheffield – 1897) oli englantilainen mylläri, joka perusti yhdessä appensa George Naylorin kanssa metallisulattamo Naylor, Hutchinson, Vickers and Co:n, josta tuli sittemmin Naylor, Vickers and Co. Tämä yritys listautui pörssiin vuonna 1867 nimellä Vickers, Sons and Co. Yrityksestä tuli lopulta Vickers, huomattava brittiläinen terästeollisuuden yhtiö.